als_Latn dik_Latn sag_Latn
Nëse keni udhëtuar më parë në Londër, ka shumë mundësi të keni parë Terminal 5 në aeroportin Heathrow, meqë është terminali më i madh në të gjithë aeroportin. Por, si duket në fluturimin e ardhshëm nuk do ta shihni më këtë terminal. Ose të paktën emrin e tij. Çfarë ka ndodhur me terminalin në aeroportin më të madh në Evropë? Si duket ai do të ndryshojë emërtim dhe do të quhet Terminal Samsung Galaxy S5.
Po, e lexuat mirë. Terminali Samsung Galaxy S5 do të quhet kështu si pjesë e një fushate marketingu të nisur nga Samsung. Në fakt, është thënë se të gjitha zonat e afërta të ndërtesës, ku përfshihen vendet e pushimit, portat e daljes do të mbajnë simbolet e Samsung-ut dhe përafërsisht 172 ekrane digjitale, të cilat do të shfaqin reklama për Samsung Galaxy S5 që është rezistent ndaj ujit dhe pluhurit.
Terminali do të mbajë emrin e Samsung Galaxy S5 për 2 javë, duke filluar nga data 19 maj. Është hera e parë që aeroporti Heathrow ka lejuar një ndryshim kaq masiv të emrit në historinë e tij. Edhe faqja e terminalit do të quhet tashmë Samsung Galaxy S5. Plus, shenjat drejtuese në aeroport do të drejtojnë pasagjerët në dyqanet Dixons Travel, ku do të kenë mundësi të provojnë vetë telefonat inteligjentë të kompanisë Samsung.
Samsung është kritikuar shumë për fushatat e marketingut që ka bërë këto kohët e fundit. Për shembull, “selfie” e bërë nga David Ortiz me presidentin Barack Obama shkaktoi shumë polemika, madje Shtëpia e Bardhë tha se do të merren masa ligjore kundrejt kompanisë Samsung, duke pretenduar se kjo kompani ka përdorur presidentin për fushatë marketingu.
Nga ana tjetër, ish-futbollisti i Anglisë dhe i Manchester United, Rio Ferdinand, dhe Sergio Aguero i Manchester City janë parë gjithashtu duke bërë “selfie” me telefonat e tyre Samsung, gjatë një udhëtimi në Singapor, të sponsorizuar nga Samsung Mobile.
Kompania gjithashtu ka nënshkruar një marrëveshje me FA për të sponsorizuar ekipin e futbollit në Angli, kështu që duhet të presim një sërë “selfie-sh” që do të vijnë gjatë Kampionatit Botëror.
(Herë të lexuara: 241)
als_Latn als_Latn als_Latn als_Latn als_Latn als_Latn als_Latn